Ximongwe River Camp | LekkeSlaap
Vanaf R2 760 per nag (vir 2 persone)
Ximongwe River Camp is geleë op die oewer van die magtige Olifantsrivier in die Parsons Natuurreservaat. Die groot uitkykdek bied 'n uitsig oor die Olifantsrivier vanwaar jy daagliks 'n visarend sal sien neer swiep om sy kos te vang tot die saggeaarde reuse van die bosveld wat rustig teen die oewers wei.
Crocodile Cottage beskik oor 2 dubbelslaapkamers en 2 badkamers, een met 'n stort en 'n bad en die ander een met net 'n stort. Die kombuis is volledig toegerus met 'n gasstoof, mikrogolfoond en yskas-vrieskas. 'n Gerieflike sitarea met 'n bekoorlike kroegie maak oop op 'n balkon wat uitkyk oor die Olifantsrivier. Linne, bad- en swemhanddoeke word voorsien. Die eenheid word daagliks skoongemaak.
Die Hippo Cottage het 5 slaapkamers en 2 badkamers. Albei badkamers is ingerig met storte en baddens. Die ruim kombuis is volledig toegerus met 'n stoof wat met 'n kombinasie van gas en elektrisiteit werk, 'n yskas-vrieskas en 'n diepvrieskas. Die groot gemeenskaplike area bevat 'n eetkamer en leefarea. Ximongwe bied ook aan gaste 'n groot uitkykdek met 'n swembad.
Besienswaardighede in en om die omgewing sluit in: die Krugerwildtuin, die Olifantsriviervallei en die Makalali Bewarea.